ՀԱՎԵԼՎԱԾ

Եվրասիական տնտեսական բարձրագույն խորհրդի
2015 թվականի հոկտեմբերի 16-ի
թիվ 32 որոշման

**ՓՈՓՈԽՈՒԹՅՈՒՆՆԵՐ**

**Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 112 որոշման մեջ կատարվող**

1. Անվանումը և 1–ին կետը «Ղազախստանի Հանրապետության» բառերից հետո լրացնել «, Ղրղզստանի Հանրապետության» բառերով։

2. Եվրասիական տնտեսական միության շրջանակներում Հայաստանի Հանրապետության համար սահմանափակումների, բացառումների, լրացուցիչ պահանջների և պայմանների անհատական ազգային ցանկի հաստատման դրոշմագիրը շարադրել հետևյալ խմբագրությամբ.

«ՀԱՍՏԱՏՎԱԾ Է

Եվրասիական տնտեսական բարձրագույն խորհրդի
2014 թվականի դեկտեմբերի 23-ի
 թիվ 112 որոշմամբ»։

3. Ավելացնել Եվրասիական տնտեսական միության շրջանակներում Ղրղզստանի Հանրապետության համար սահմանափակումների, բացառումների, լրացուցիչ պահանջների և պայմանների անհատական ազգային ցանկը հետևյալ բովանդակությամբ.

«ՀԱՍՏԱՏՎԱԾ Է

Եվրասիական տնտեսական բարձրագույն խորհրդի
2014 թվականի դեկտեմբերի 23-ի
թիվ 112 որոշմամբ

**ԱՆՀԱՏԱԿԱՆ ԱԶԳԱՅԻՆ ՑԱՆԿ**

Եվրասիական տնտեսական միության շրջանակներում Ղրղզստանի Հանրապետության համար սահմանափակումների, բացառումների, լրացուցիչ պահանջների և պայմանների

| Սահմանափակումների, բացառումների, լրացուցիչ պահանջների և պայմանների նկարագրությունը | Սահմանափակման, բացառման, լրացուցիչ պահանջի և պայմանի տեսակը (Պայմանագրի թիվ 16 հավելվածի կետեր) | Միջազգային պայմանագիր, նորմատիվ իրավական ակտ |
| --- | --- | --- |
| «Ծառայությունների առևտրի, հիմնադրման, գործունեության և ներդրումների իրականացման մասին» արձանագրության 38-րդ կետի 1-ին ենթակետի հիման վրա («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 16 հավելված (այսուհետ՝ Պայմանագիր)) ծառայությունների այն սեկտորներում, որտեղ Եվրասիական տնտեսական միության շրջանակներում գործում է ծառայությունների միասնական շուկա, սահմանափակումներ, բացառումներ, լրացուցիչ պահանջներ և պայմաններ չեն կիրառվում՝ «Ղրղզստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին» 2014 թվականի դեկտեմբերի 23-ի պայմանագիրն ուժի մեջ մտնելու օրվանից:«Ծառայությունների առևտրի, հիմնադրման, գործունեության և ներդրումների իրականացման մասին» արձանագրության 38-րդ կետի 1-ին ենթակետի հիման վրա (այսուհետ՝ թիվ 16 հավելված) ծառայությունների այն սեկտորների (ենթասեկտորների) ցանկերում, որոնց մասով Եվրասիական տնտեսական միության շրջանակներում ծառայությունների միասնական շուկայի ձևավորումն իրականացվելու է ազատականացման ծրագրերին համապատասխան՝ սահմանափակումներ, բացառումներ, լրացուցիչ պահանջներ և պայմաններ չեն կիրառվում այդպիսի ազատականացման ծրագրերի իրագործումից հետո:Թիվ 16 հավելվածի՝ սույն ցանկի երկրորդ սյունակում նշված կետերը կիրառվում են Եվրասիական տնտեսական միության անդամ պետությունների կողմից (այսուհետ՝ անդամ պետություններ) սույն ցանկի առաջին սյունակում նշված ծավալով և պայմաններով:Սույն ցանկը կիրառվում է Պայմանագրի 66-րդ և 67-րդ հոդվածներին չհակասող մասով։ |
| 1. Պայմանագրի XVI, XIX, XX և XXI բաժիններում ընդգրկվող ծառայությունների և գործունեության տեսակների առնչությամբ Ղրղզստանի Հանրապետությունը պահպանում է սահմանափակումներ, բացառումներ, լրացուցիչ պահանջներ և պայմաններ կիրառելու իրավունքը՝ Ղրղզստանի Հանրապետության նորմատիվ իրավական ակտերին և միջազգային պայմանագրերին համապատասխան՝ այն մասով, որը չի հակասում նշված բաժիններին և այն պայմանավորվածություններին, որոնք ձեռք կբերվեն անդամ պետությունների միջև՝ նշված բաժիններին համապատասխան | 16-րդ, 17-րդ, 23-րդ, 26-րդ, 28-րդ, 31-րդ, 33-րդ և 35-րդ կետեր | ՊայմանագիրՂրղզստանի Հանրապետության միջազգային պայմանագրերՂրղզստանի Հանրապետության նորմատիվ իրավական ակտեր |
| 2. Գործունեությունը, որի իրականացման համար պահանջվում է լիցենզիա, կարող է իրականացվել միայն Ղրղզստանի Հանրապետության իրավաբանական անձանց կամ Ղրղզստանի Հանրապետությունում սահմանված կարգով գրանցված անհատ ձեռնարկատերերի կողմից: Գործունեության այն տեսակները, որոնց իրականացման համար պահանջվում է լիցենզիա, ինչպես նաև լիցենզավորված անձի կազմակերպաիրավական ձևի որոշման կարգը սահմանվում են Ղրղզստանի Հանրապետության օրենսդրությամբ | 23-րդ, 26-րդ և 31-րդ կետեր | «Ղրղզստանի Հանրապետությունում լիցենզիոն–թույլատրողական համակարգի մասին» Ղրղզստանի Հանրապետության 2013 թվականի հոկտեմբերի 19-ի թիվ 195 օրենք |
| 3. Զանգվածային լրատվամիջոցների հիմնադրման իրավունքը պատկանում է Ղրղզստանի Հանրապետության հասարակական միավորումներին, կազմակերպությունների աշխատանքային կոլեկտիվներին և քաղաքացիներին։ Սույն սահմանափակումը չի կիրառվում Ղրղզստանի Հանրապետության կողմից այն դեպքերում, երբ այդպիսի սահմանափակումն անհամատեղելի կլինի Առևտրի համաշխարհային կազմակերպությանը միանալու շրջանակներում Ղրղզստանի Հանրապետության կողմից ստանձնված և «Առևտրի համաշխարհային կազմակերպության հիմնադրման մասին» 1994 թվականի ապրիլի 15–ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14–ի արձանագրությամբ նախատեսված՝ Ղրղզստանի Հանրապետության կողմից պարտավորությունների կատարման հետ | 26-րդ և 31-րդ կետեր | «Զանգվածային լրատվամիջոցների մասին» Ղրղզստանի Հանրապետության 1992 թվականի հուլիսի 2-ի թիվ 938-ХII օրենքը |
| 4. Էթիլային սպիրտի իրացումը, բացառությամբ կոնյակի սպիրտի, իրականացվում է միայն այն իրավաբանական անձանց կողմից, որոնք արտադրել կամ ներմուծել են այն | 33-րդ կետ | «Էթիլային սպիրտի և ալկոհոլային արտադրանքի արտադրության և շրջանառության պետական կարգավորման մասին» Ղրղզստանի Հանրապետության 2009 թվականի հոկտեմբերի 13–ի թիվ 269 օրենքը |
| 5. Փաստաբան կարող է լինել միայն փաստաբանական գործունեությամբ զբաղվելու իրավունքի լիցենզիա ստացած և փաստաբանների պալատի անդամ հանդիսացող Ղրղզստանի Հանրապետության քաղաքացին։ Միայն փաստաբաններն ունեն քրեական գործերով որակավորված իրավաբանական օգնություն ցուցաբերելու իրավունք | 23-րդ, 26-րդ և 35-րդ կետեր |  «Փաստաբանության և փաստաբանական գործունեության մասին» Ղրղզստանի Հանրապետության 2014 թվականի հուլիսի 14-ի թիվ 135 օրենք |
| 6. Մասնավոր նոտար կարող է լինել միայն Ղրղզստանի Հանրապետության քաղաքացին: Սույն սահմանափակումը չի կիրառվում Ղրղզստանի Հանրապետության կողմից այն դեպքերում, երբ այդպիսի սահմանափակումը անհամատեղելի կլինի առևտրի համաշխարհային կազմակերպությանը միանալու շրջանակներում Ղրղզստանի Հանրապետության կողմից ստանձնված և «Առևտրի համաշխարհային կազմակերպության հիմնադրման մասին» 1994 թվականի ապրիլի 15–ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14–ի արձանագրությամբ նախատեսված՝ Ղրղզստանի Հանրապետության կողմից պարտավորությունների կատարման հետ | 23-րդ և 35-րդ կետեր | «Նոտարիատի մասին» Ղրղզստանի Հանրապետության 1998 թվականի մայիսի 30-ի թիվ 70 օրենք |
| 7. Դատական փորձագետ կարող է լինել միայն Ղրղզստանի Հանրապետության քաղաքացին | 23-րդ, 26-րդ և 35-րդ կետեր | «Դատափորձագիտական գործունեության մասին» Ղրղզստանի Հանրապետության 2013 թվականի հունիսի 24-ի թիվ 100 օրենք |
| 8. Որպես արտոնագրային հավատարմատար կարող է գրանցվել միայն Ղրղզստանի Հանրապետության տարածքում մշտապես բնակվող քաղաքացին | 26-րդ կետ | «Արտոնագրային հավատարմատարների մասին» Ղրղզստանի Հանրապետության 2001 թվականի փետրվարի 19-ի թիվ 24 օրենք |
| 9. Թիվ 16 հավելվածի 6-րդ կետի 22–րդ ենթակետի երկրորդ և չորրորդ պարբերությունների մեջ նշված ծառայությունների տրամադրման եղանակների միջոցով իրականացվող ծառայությունների առևտրի նկատմամբ պահպանվում է՝ Ղրղզստանի Հանրապետության տարածքում փոստային ծառայություններին հասանելիության ու դրանց մատուցման գործունեության նկատմամբ ցանկացած միջոցներ սահմանելու և կիրառելու հնարավորությունը | 23-րդ և 26-րդ կետեր | Ղրղզստանի Հանրապետության միջազգային պարտավորությունները, որոնք վերաբերում են ծառայություններին և բխում են «Առևտրի համաշխարհային կազմակերպության հիմնադրման մասին» 1994 թվականի ապրիլի 15–ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14–ի արձանագրությունից |
| 10. Ղրղզստանի Հանրապետությունում մասնավոր խուզարկուական և պահնորդական գործունեություն կարող են իրականացնել միայն Ղրղզստանի Հանրապետության իրավաբանական և ֆիզիկական անձինք | 23-րդ և 26-րդ կետեր | «Ղրղզստանի Հանրապետությունում մասնավոր խուզարկուական և պահնորդական գործունեության մասին» Ղրղզստանի Հանրապետության 1996 թվականի հուլիսի 1-ի թիվ 35 օրենք |
| 11. Պահպանվում է ընդերքօգտագործման հետ կապված գործունեության նկատմամբ միջոցներ սահմանելու և կիրառելու հնարավորությունը՝ ըստ համապետական նշանակության օբյեկտների, որոնց ցանկը հաստատվում է Ղրղզստանի Հանրապետության Կառավարության կողմից՝ բացառությամբ այն միջոցների, որոնք անհամատեղելի են Համաշխարհային առևտրային կազմակերպությանը միանալու շրջանակներում Ղրղզստանի Հանրապետության կողմից ստանձնված և «Առևտրի համաշխարհային կազմակերպության հիմնադրման մասին» 1994 թվականի ապրիլի 15–ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14-ի արձանագրությամբ նախատեսված՝ Ղրղզստանի Հանրապետության կողմից պարտավորությունների կատարման հետ | 16–րդ, 17–րդ, 23–րդ, 26–րդ, 31–րդ, 33–րդ և 35–րդ կետեր | «Ընդերքի մասին» Ղրղզստանի Հանրապետության 2012 թվականի օգոստոսի 9–ի թիվ 160 օրենքՂրղզստանի Հանրապետության միջազգային պարտավորությունները, որոնք վերաբերում են ծառայություններին և բխում են «Առևտրի համաշխարհային կազմակերպության հիմնադրման մասին» 1994 թվականի ապրիլի 15–ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14–ի արձանագրությունից |
| 12. Թմրամիջոցների, հոգեմետ նյութերի և դրանց պրեկուրսորների մշակումը, արտադրությունը, պատրաստումը, վերամշակումը, պահպանումը, փոխադրումը, առաքումը, բացթողումը, իրացումը, բաշխումը, ձեռքբերումը, օգտագործումն իրականացվում են միայն Ղրղզստանի Հանրապետության իրավաբանական և ֆիզիկական անձանց կողմից։ Թմրամիջոցների, հոգեմետ նյութերի և պրեկուրսորների ներմուծումը, արտահանումն ու տարանցումն իրականացվում են միայն Ղրղզստանի Հանրապետության իրավաբանական անձանց կողմից | 16–րդ, 17–րդ, 23–րդ, 26–րդ և 31–րդ կետեր | «Ղրղզստանի Հանրապետությունում լիցենզիոն—թույլատրողական համակարգի մասին» Ղրղզստանի Հանրապետության 2013 թվականի հոկտեմբերի 19-ի թիվ 195 օրենք «Թմրամիջոցների, հոգեմետ նյութերի և պրեկուրսորների մասին» Ղրղզստանի Հանրապետության 1998 թվականի մայիսի 22-ի թիվ 66 օրենք«Ղրղզստանի Հանրապետության թմրամիջոցների հսկողության մարմնի մասին» Ղրղզստանի Հանրապետության 2013 թվականի մարտի 11-ի թիվ 39 օրենք |
| 13. Գունավոր և սև մետաղների ջարդոնի ու մնացուկների հավաքում և գնում իրականացնելու իրավունք ունեցող կազմակերպությունների ցանկը սահմանվում է Ղրղզստանի Հանրապետության Կառավարության որոշմամբ\*  | 31-րդ կետ | «Գունավոր և սև մետաղների ջարդոնի ու մնացուկների հավաքման, գնման, վերամշակման և իրացման կարգի վերաբերյալ ժամանակավոր հիմնադրույթի հաստատման մասին» Ղրղզստանի Հանրապետության Կառավարության 2001 թվականի ապրիլի 25-ի թիվ 192 որոշում |

\* Կիրառվում է մինչև 2017 թվականի փետրվարի 12-ը»։